Kwasi Kwarteng
Kwasi Kwarteng Res apud Vicidata repertae: Nativitas: 26 Maii 1975; Waltham Forest Patria: Britanniarum Regnum Kwasi Kwarteng, plene Akwasi Addo Alfred Kwarteng (Waltham Forest in burgo Londiniensi die 26 Maii 1975 natus), est politicus regni Britanniarum. Filius matris causidicae et patris oeconomistae, amborum e gente Asante Ganae ortorum, Kwasi Kwarteng partim Londinii, partim apud collegium Etonense educatus est. Alumnus est collegii Trinitatis Cantabrigiensis. Factionis conservativae sodalis parlamento Britannico legatus est ab anno 2010 pro circulo Spelthorne. Secretarius civicus a negotio et energia a die 8 Ianuarii 2021 meruit, Borisio Johnson primo ministro. Cui die 6 Septembris 2022 succedens Elisabetha Truss statim Kwasi Kwarteng in officium Domini Cancellarii promovit, sed hoc officium dies octo et triginta tantum retinuit.